
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του Δήμου 
Ηρακλείου (Ν. Αττικής). 1 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου, που βρίσκεται στον 
Δήμο Αθηναίων, στην περιοχή Ψυρρή επί|τ<ον οδών Επικούρου 
11 και Ευμορφοπούλου 2 και καθορισμός ειδικών όρων και πε¬ 
ριορισμών δόμησης.. · · 2 

Χαρακτηρισμός ως διατηρητέου συγκροτήματος κτιρίων, που βρί¬ 
σκεται στην Κοινότητα Γαβαλοχωρίου (Ν. Χανιών).. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Ηρακλείου 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κοιτά το Ν.880/1979» (Α' 154) 
όπως τροποποιήθηκε με το υπ’ οφιθ. 367/1987 Π. Δ/γμα (Α' 163). 

4. Τις διατάξεις της παρ.1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Τις από 28.12.1990 (αρ. πρωτ. 28526/1990) και 9.7.1991 
(αρ. πρωτ. 31644/1991) αιτήσεις του Συροπούλου Αθανασίας. 

6. Την από 24.4.1991 (αριθ. πρωτ. 28969/1991) αίτηση των Λι- 
ναρούδη Μαρίας και Παταριά Αλλίκης. 

7. Τις 332/1991 και 511/1991 γνωμοδοτήσεις του Κεντρικού 
Συμβουλίου Χωροτοιξίοις Οικισμού και Περιβάλλοντος. 

8. Την 31644/3.10.1991 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 


’Αρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 23.5.1983 Π.Δ/γμα (Δ' 280), από 
το βαρυνόμενο ακίνητο, που βρίσκεται και επί της Λεωφόρου Ηρακλείου 
αρ. 450 για το οποίο έχει εκδοθεί ο 2336/1991 σχετικός τίτλος δικαι¬ 
ώματος μεταφοράς συντελεστή δόμησης, στο όνομα των Λιναρούδη 
Μαρίας και Παταριά Αλίκης, σε άλλο ακίνητο (ωφελούμενο), που βρί¬ 
σκεται εντός του ρυμοτομικού σχεδίου δήμου Ηρακλείου (Ν. Αττικής) 
επί της οδού Χαράς αρ. 26, οικοδομικό τετράγωνο 36, φερόμενο ως 
ιδιοκτησία της Σπυροπούλου Αθανασίας όπως το ωφελούμενο ακίνητο 
φαίνεται με στοιχεία ΑΒΓΔΕΖΑ στο σχετικό πρωτότυπο διάγραμμα σε 
κλίμακα 1:200, που θεωρήθηκε από τον Προϊστάμενο - της Διεύθυνσης 
Τοπογραφικών Εφαρμογών με την 3250/1992 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επί πλέον της επιτρεπομένης βάσει των ισχυόντων 
στην περιοχή όρων δόμησης 131,30 τ.μ. που αντιστοιχεί σε 83,51 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 441,00 τ.μ. 

β. Ποσοστό κάλυψης: 40% 

γ. Συντελεστής δόμησης: 1,498 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
οκτώ (18,00) μέτρα. 

ε. Το κτίριο πρέπει να αναγερθεί εντός του ωφελουμένου ακινήτου, 
σύμφωνα με το διάγραμμα κάλυψης σε κλίμακα 1:50, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 3250/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

’Αρθρο 3 

Εγκρίνεται η χορήγηση νέου τίτλου δικαιώματος μεταφοράς συντελεστή 
δόμησης, σε αντικατάσταση του 2336/1991 τίτλου, στο όνομα των Λι- 
ναρούδη Μαρίας και Παταριά Αλίκης, για το υπολειπόμενο και μη χρη- 
σιμοποιηθέν εμβαδόν 279,10 τ.μ. (862,611 τ.μ. - 83,51 τ.μ.) από 
ισόγειο. 

Άρθρο 3 

.ί· 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. 6990/1055 (2) 

Χαρακτηρισμός ως διατηρητέου του χτιρίου, που βρίσκεται στον Δήμο 

Αθηναίων, στην περιοχή Ψυρρή επί των οδών Επικούρου 11 και Ευ- 

μορφοποΰλου 2 και καθορισμός ειδικών όρων και περιορισμών δό¬ 
μησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός* (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α' 91). 

2. Την από 3.10.1991 αιτιολογική έκθεση της Δ/νσης Πολεοδομυ¬ 
χού Σχεδιασμού, τμήμα Παραδοσιακών Οικισμών του Υπουργείου Πε¬ 
ριβάλλοντος Χωροταξίας και Δημοσίων Έργων. 

3. Την από 25.10.1991 (Α.Π. ΤΠΕΧΩΔΕ 96627/1.11.91) σύμ¬ 
φωνη γνώμη των ενδιαφερομένων Άννας Ευαγγελάκου και Αγγελικής 
Πασχαλούδη, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου Δήμου Αθηναίων στην περιοχή Ψυρρή και επί των 
οδών Επικούρου 11 και Ευμορφοπούλου 2, φερόμενο ως ιδιοκτησία 
Άννας Ευαγγελάκου και Αγγελικής Πασχαλούδη, όπως φαίνεται ση¬ 
μειωμένο με μαύρη διαγράμμιση στο συνημμένο τοπογραφικό διά¬ 
γραμμα σε κλίμακα 1:1000, που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 6990/1992 πράξη του και 
που αντίτυπό του σε φωτοσμίκρυνση δημοσιεύεται με την παρούσα από¬ 
φαση. 

2. Σαν διατηρητέο ορίζεται το αρχικό χτίριο και οι μεταγενέστερες 


προσθήκες που εναρμονίζονται με αυτό. Μεταγενέστερες προσθήκες 
καθ’ ύψος ή κατ’ επέκταση, που αλλοιώνουν το αρχικό κτίριο, αφαιρού- 
νται μετά από γνωμοδότηση της Επιτροπής Πολεοδομικού και Αρχιτε¬ 
κτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή, των επί μέρους αρχιτεκτονικών και 
διακοσμητικών στοιχείων του. 

4. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και κάθε εσωτερική διαρρύθμιση του κτιρίου, εφόσον 
δεν αλλοιώνεται ο γενικός αρχιτεκτονικός χαρακτήρας του. 

5. Απαγορεύεται η τοποθέτηση κάθε είδους επιγραφών και διαφημί¬ 
σεων σε οποιαδήπστε θέση του κτιρίου. 

Επιτρέπεται μόνο η τοποθέτηση επιγραφών μικρών διαστάσεων που 
πληροφορούν για την χρήση των χώρων του κτιρίου. 

6. Αίτηση για προσθήκη στο διατηρητέο κτίριο αποστέλλεται από την 
Πολεοδομική Υπηρεσία του Υπουργείου ΠΕΧΩΔΕ με σύμφωνη γνώμη 
της ΕΠΑΕ για ειδικές ρυθμίσεις με τις διατάξεις της παρ. 2 του άρθρου 
4 του Ν. 1577/85 περί ΓΟΚ εφόσον δεν παραβλάπτεται το διατηρητέο 
χτίριο και ο χώρος που το περιβάλλει. 

7. Για οποιαδήποτε εργασία στο εξωτερικό και εσωτερικό του διατη¬ 
ρητέου κτιρίου και του περιβάλλοντα χώρου του, καθώς και για την το¬ 
ποθέτηση επιγραφών απαιτείται η έγκριση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

Αριθ. 6988/1053 (3) 

Χαρακτηρισμός ως διατηρητέου συγκροτήματος κτιρίων, που βρίσκεται 
στην Κοινότητα Γαβαλοχωρίου (Ν. Χανιών). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α’ 91). 

2. Την από 8.7.1991 αιτιολογική έκθεση της Δ/νσης Πολεοδομικού 
Σχεδιασμού, τμήμα Παραδοσιακών Οικισμών του Υπουργείου Περι¬ 
βάλλοντος Χωροταξίας και Δημοσίων Έργων. 

3. Την από 9.8.1991 (Α.Π. ΤΠΕΧΩΔΕ 84563/23.8.91) σύμ¬ 
φωνη γνώμη των ενδιαφερομένων Αναστασίου Μπονώρη και Παρα¬ 
σκευής Κοσμοπούλου, αποφασίζουμε: 

1. Χαρακτηρίζεται ως διατηρητέο το συγκρότημα κτιρίων που βρί¬ 
σκεται στον οικισμό «Γαβαλαχώρι», κοινότητας Γαβαλοχωρίου (Ν. Χα¬ 
νιών), φερόμενο ως ιδιοκτησία Αναστασίου Μπονώρη και Παρασκευής 
Κοσμοπούλου, όπως φαίνεται σημειωμένο με μαύρη διαγράμμιση στο 
σχετικό πρωτότυπο διάγραμμα σε κλίμακα 1:200, που θεωρήθηκε από 
τον Προϊστάμενο της Δ/νσης Τοπογραφικών Εφαρμογών με την 


6988/1992 πράιξη του και που αντίτυπό του σε φωτοσμίκρυνση δημο¬ 
σιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή, των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάισεων, η 
ενίσχυση του φέροντα οργανισμού καθώς και επεμβάσεις για λόγους 
λειτουργικούς του διατηρητέου συγκροτήματος εφόσον δεν αλλοιώνεται 
ο αρχιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών καί διαφημί¬ 
σεων σε οποιαδήποτε θέση του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου συγκροτήματος και στον περιβάλλοντα χώρο του απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1992 

ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

